ବିସିସିଆଇ ଅଫିସିଆଲଙ୍କ ବହିଷ୍କାର ଚାହିଁଲା ସିଓଏ\nନୂଆଦିଲ୍ଲୀ, ୮ା୩(ପି.ଟି.)-ପ୍ରଶାସକ କମିଟି (ସିଓଏ) ଗୁରୁବାର ସୁପ୍ରିମକୋର୍ଟଙ୍କ ନିକଟରେ ସେମାନଙ୍କ ୮ମ ଷ୍ଟାଟସ ରିପୋର୍ଟ ଦାଖଲ କରିଛନ୍ତି। ଭାରତୀୟ କ୍ରିକେଟ କଣ୍ଟ୍ରୋଲ ବୋର୍ଡ (ବିସିସିଆଇ)ର ବର୍ତ୍ତମାନ କର୍ମକର୍ତ୍ତାଙ୍କ କାର୍ଯ୍ୟକାଳ ଶେଷ ହୋଇଯାଇଥିବାରୁ ସେମାନଙ୍କୁ ବହିଷ୍କାର କରିବା ଲାଗି ଏଥିରେ ନିବେଦନ କରାଯାଇଛି।\nବିସିସିଆଇ ଅଫିସିଆଲଙ୍କ ବହିଷ୍କାର ଚାହିଁଲା ସିଓଏ\t March 9th, 01:05 AM March 9th, 01:05 AM\nନୂଆଦିଲ୍ଲୀ, ୮ା୩(ପି.ଟି.)-ପ୍ରଶାସକ କମିଟି (ସିଓଏ) ଗୁରୁବାର ସୁପ୍ରିମକୋର୍ଟଙ୍କ ନିକଟରେ ସେମାନଙ୍କ ୮ମ ଷ୍ଟାଟସ ରିପୋର୍ଟ ଦାଖଲ କରିଛନ୍ତି। ଭାରତୀୟ କ୍ରିକେଟ କଣ୍ଟ୍ରୋଲ ବୋର୍ଡ (ବିସିସିଆଇ)ର ବର୍ତ୍ତମାନ କର୍ମକର୍ତ୍ତାଙ୍କ କାର୍ଯ୍ୟକାଳ ଶେଷ ହୋଇଯାଇଥିବାରୁ ସେମାନଙ୍କୁ ବହିଷ୍କାର କରିବା ଲାଗି ଏଥିରେ ନିବେଦନ କରାଯାଇଛି। ବିନୋଦ ରାୟ ଓ ଡାଏନା ଏଦୁଲ୍ଜୀଙ୍କୁ ନେଇ ଗଠିତ ଦୁଇଜଣିଆ ସଦସ୍ୟ ବିଶିଷ୍ଟ ସିଓଏ କାର୍ଯ୍ୟକାରୀ ସଭାପତି ସିକେ ଖାନ୍ନା, କାର୍ଯ୍ୟକାରୀ ସମ୍ପାଦକ ଅମିତାଭ ଚୌଧାରୀ ଏବଂ କୋଷାଧ୍ୟକ୍ଷ ଅନିରୁଦ୍ଧ ଚୌଧାରୀଙ୍କୁ ସେମାନଙ୍କ ପଦବୀରୁ ବହିଷ୍କାର ସହ ବୋର୍ଡର ସମ୍ବିଧାନ ଅନୁସାରେ ସାନି ନିର୍ବାଚନ କରିବା ଲାଗି ସୁପାରିସ କରିଛି। ଇଣ୍ଡିଆନ ପ୍ରିମିୟର ଲିଗ୍ (ଆଇପିଏଲ) ଚେୟାରମ୍ୟାନ ରାଜୀବ ଶୁକ୍ଳାଙ୍କ କାର୍ଯ୍ୟକାଳ ମଧ୍ୟ ଶେଷ ହୋଇଥିବା ବିଷୟ ସିଓଏ ଏହାର ଷ୍ଟାଟସ ରିପୋର୍ଟରେ ଉଲ୍ଲେଖ କରିଛି। ସୂଚନାଯୋଗ୍ୟ, ସୁପ୍ରିମକୋର୍ଟଙ୍କ ଦ୍ୱାରା ନିଯୁକ୍ତ ପ୍ରଶାସକ କମିଟି ଏବଂ ବିସିସିଆଇ କର୍ମକର୍ତ୍ତାଙ୍କ ମଧ୍ୟରେ ଛକାପଞ୍ଝା ଲାଗି ରହିଛି। ତଥାକଥିତ କର୍ମକର୍ତ୍ତାମାନେ ଲୋଧା ସଂସ୍କାର କାର୍ଯ୍ୟକାରୀ କରିବାରେ ବିଳମ୍ବ ଘଟାଉଥିବା ସୁପ୍ରିମକୋର୍ଟଙ୍କ ଦ୍ୱାରା ନିଯୁକ୍ତ କମିଟି ବାରମ୍ବାର ଅଭିଯୋଗ କରିଆସୁଛି। ଅନ୍ୟପକ୍ଷରେ ବିସିସିଆଇର ଜଣେ ସିନିୟର ଅଫିସିଆଲ ଏହି ପ୍ରସଙ୍ଗରେ ତାଙ୍କ ପ୍ରତିକ୍ରିୟା ରଖି କହିଛନ୍ତି ପ୍ରଶାସକ କମିଟି ଏକତରଫା ଭାବେ ବିସିସିଆଇ ସମ୍ବିଧାନ ଅନୁସାରେ କର୍ମକର୍ତ୍ତାଙ୍କୁ ବହିଷ୍କାର କରିବା ଲାଗି କହିଛି। କିନ୍ତୁ ପଲିସି ବ୍ୟାପାରରେ ସାଧାରଣ ପରିଷଦ ବୈଠକ ଡକାଇବା ସମ୍ପର୍କରେ ଉଲ୍ଲେଖ କରି ନାହିଁ। ଖେଳାଳିଙ୍କ କେନ୍ଦ୍ରୀୟ ଚୁକ୍ତି ବ୍ୟାପାର ସାଧାରଣ ପରିଷଦ ବୈଠକରେ ଉପସ୍ଥାପନ କରାଯିବା କଥା। ସେହିପରି ସମ୍ବିଧାନ ଅନୁସାରେ ନିକଟରେ ଦୁର୍ନୀତି ନିବାରଣ ୟୁନିଟ୍ (ଏସିୟୁ) କାର୍ଯ୍ୟାଳୟ, ଜେନେରାଲ ମ୍ୟାନେଜର (ମାର୍କେଟିଂ), ଜେନେରାଲ ମ୍ୟାନେଜର (କ୍ରିକେଟ ଅପରେଶନ) ଭଳି ପ୍ରମୁଖ ନିଯୁକ୍ତି ନେଇ ଏହି ବୈଠକରେ ଆଲୋଚନା ହେବା ଜରୁରୀ ବୋଲି ସେ କହିଛନ୍ତି।
